Document ID: 31990R0770

*****
ΚΑΝΟΝΙΣΜΟΣ (ΕΥΡΑΤΟΜ) αριθ. 770/90 ΤΗΣ ΕΠΙΤΡΟΠΗΣ
της 29ης Μαρτίου 1990
περί του καθορισμού των μέγιστων επιτρεπτών επιπέδων ραδιενέργειας στις ζωοτροφές λόγω πυρηνικού ατυχήματος ή σε περίπτωση έκτακτου κινδύνου από ακτινοβολίες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (Ευρατόμ) αριθ. 3954/87 του Συμβουλίου της 22ας Δεκεμβρίου 1987 για τον καθορισμό των μέγιστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση έκτακτου κινδύνου από ακτινοβολίες (1), όπως τροποποιήθηκε από τον κανονισμό (Ευρατόμ) αριθ. 2218/89 (2), και ιδίως το άρθρο 7,
Εκτιμώντας:
ότι, σύμφωνα με τον κανονισμό (Ευρατόμ) αριθ. 3954/87, η Επιτροπή θεσπίζει τα μέγιστα επίπεδα μόλυνσης από ραδιενέργεια που εφαρμόζονται στις ζωοτροφές·
ότι έχει ζητηθεί η γνώμη της ομάδας εμπειρωγνωμόνων που έχουν ορισθεί από την Επιστημονική και Τεχνική Επιτροπή σύμφωνα με το άρθρο 31 της συνθήκης Ευρατόμ·
ότι από την εξέταση των σχετικών ποσοτήτων των κατ' ιδίαν νουκλεϊδίων που ενδέχεται να απελευθερωθούν σε περίπτωση πυρηνικού ατυχήματος , σε συνδυασμό με το χρόνο υποδιπλασιασμού τους και τη μετάδοσή τους από τις ζωοτροφές στα ζωικά προϊόντα, προκύπτει ότι ο καθορισμός μέγιστων επιτρεπτών επιπέδων ραδιενεργού μόλυνσης των ζωοτροφών είναι αναγκαίος μόνον όσον αφορά τα ισότοπα καισίου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της ad hoc επιτροπής που έχει συσταθεί με τον κανονισμό (Ευρατόμ) αριθ. 3954/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μέγιστα επιτρεπτά επίπεδα ραδιενεργού μόλυνσης των ζωοτροφών καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαρτίου 1990.

Labels: 20
14
6